Tremila for kvinner i Holmenkollen

Tremila for kvinner i Holmenkollen var til 2022 det lengste langrennet som årlig ble arrangert for kvinner under Holmenkollrennene i Oslo.

Historie

Langløpet for kvinner i Holmenkollen har ikke hatt samme anseelse som femmila for menn. Under vinter-OL 1952 ble det arrangert 10 km for kvinner. Første gang det ble gått offisielt langrenn for kvinner under Holmenkollrennene var i 1954, da distansen var 10 km. Det var den eneste distansen for kvinnene fram til VM i Oslo i 1966, da 5 km, 10 km og 3 x 5 km stafett sto på programmet. 20 km for kvinner ble innført i 1981; fra 1988 til 2022 var  distansen 30 km. 20 km kvinner inngikk i VM i Oslo i 1982, mens 30 km inngikk i VM i 2011. Siden 1982 har langrennene under Holmenkollrennene inngått i verdenscupen; unntaket var langrenn i VM 2011, som i motsetning til løpene i 1982 ikke var en del av verdenscupen.

I sesongen 1985/86 begynte man å skille mellom langrenn i fristil (skøyting) og klassisk stil, og 20/30 km i Holmenkollen har siden gått i begge stilarter, med en liten overvekt (til 2014) av løp i klassisk stil. Det ble ikke arrangert langløp for kvinner i Holmenkollen i 1986 og 1989–94, inkludert 1990 og 1992, da snømangel gjorde at langrennene måtte flyttes til Vang ved Hamar. I 2009 var Holmenkoll-anlegget under ombygging til VM i 2011, og langrennsøvelsene ble erstattet av verdenscuprenn Granåsen i Trondheim.

Fra 2010 ble 30 km i Holmenkollen avviklet med fellesstart.

Rekorder
 Største seiersmargin:
 Therese Johaug i 2016; 3.46,5 foran Ingvild Flugstad Østberg.
 Larisa Lazutina i 1998; 2.23,9 foran Svetlana Nagejkina.
 Bente Skari i 2003; 2.07,4 foran Annmari Viljanmaa.
 Marit Bjørgen i 2017; 2.05,8 foran Krista Pärmäkoski.
 Raskest: Marit Bjørgen i 2015; 1.14.10,5.
 Flest seire:
 Syv seire: Marit Bjørgen (2005, 2010, 2012, 2014, 2015, 2017 og 2018).
Fem seire:  Therese Johaug (2011, 2013, 2016, 2019 og 2022)
 Tre seire:
Larisa Lazutina (1995, 1998 og 2001)
Julija Tsjepalova (1999, 2004 og 2006)

Resultater
Distansen er 30 km der annet ikke er oppgitt.

Se også
Femmila i Holmenkollen

Referanser

Kilder
Jakob Vaage, Tom Kristensen: Holmenkollen – Historien og resultatene. De norske Bokklubbene, Stabekk 1992. ISBN 82-525-1678-5 (s. 201-205 og 237-246, digitalisert av Nasjonalbiblioteket)
FIS: Resultater (besøkt 15. mars 2015)

Skirenn i Norge
Holmenkollrennet
Lister over sportsutøvere